તે તમારા જીવનસાથી કે વ્યવસાયિક ભાગીદાર પણ હોઈ શકે. વૃષભ રાશિના જાતકોને વર્ષ દરમિયાન આર્થિક પ્રગતિ નોંધપાત્ર રહેશે, તમે હવે પોતાને બદલાતી પરિસ્થિતિઓ અનુસાર ઢાળીને આગળ વધશો. શનિનું આઠમાં ભાવે ગોચરમાં પસાર થવું, બેશક એક પડકાર દાયક સમય હોય છે પરંતુ આ સમય જ તમારી અંદર નવી ઉર્જા ભરી દેશે. વૃષભ રાશિના જાતકોએ આ વર્ષ દરમિયાન મન સ્થિર કરીને કોઈ પણ ડર રાખ્યા વિના પોતાના લક્ષ્ય તરફ આગળ વધવાનું છે. નવા સર્જન માટે જૂનાનું વિસર્જન થવું જરૂરી હોય છે. સંબંધો માટે આ સમય ઉતાર-ચઢાવ આપી શકે. વૃષભ માટે ગુરુ સપ્તમ ભાવે મધ્યમ ફળદાયી કહેવાશે. નવેમ્બર-ડીસેમ્બર ૧૮ અને જુન ૨૦૧૯ તમારા વર્ષને યાદગાર બનાવી શકે છે. આર્થિક પ્રગતિ આ સમય દરમિયાન જોવા મળી શકે.